Messiaanlik kogudus ja äratuskeskus
Au Jumal, Jeruusalem
TULD JERUUSALEMMAST
Pastor Oren Lev Ari
Shabat shalom! Õnnistan teid Jeesuse Kristuse nimel!
On uus päev. "Ja sai õhtu ja sai hommik, kuues päev.
Ja Jumal õnnistas seitsmendat päeva ja pühitses seda,
sest sellel päeval hingas ta kõigist oma loomistegudest."
Oleme kogunenud ülistama Issandat ja saama Jumala rahu.
Jeesus ütles: "Oma rahu ma jätan teile...
Mina ei anna teile nõnda nagu maailm annab."
Jumala rahu on meile täna tähtis.
Saame tänasel hingamispäeval õnnistatud roa Püha Vaimu suust.
Palvetame koos.
Elava Jumala Vaim, tervitame Sind!
Aita meil täna vastu võtta Jumala Sõna,
sest see muudab meie elud, uuendab meeled
ja annab meile jõudu vaimselt kasvada.
Aitäh, Isa, et annad meile tarkuse ja ilmutuse Vaimu
ja õpetad meid Sind tundma, Jeesuse nimel.
Palvetan ka enda eest, Sinu Sõna õpetajana.
"Ava oma suu ja ma täidan selle." Avan oma suu, täida see oma Sõnaga,
Püha Vaimu väes. Jeesuse nimel, aamen.
Räägin täna asjast, mille oleme kaotanud;
mille esimene inimene kaotas Eedeni aias.
Mille Aadam siis kaotas?
Võiksime öelda meelevalla või midagi muud,
kuid eelkõige kaotas inimene Jumala ligiolu.
Ta kaotas Jumala auhiilguse.
Seejärel on inimene püüdnud seda au tagasi saada.
Seepärast taotletaksegi maailmas nii palju au.
Jeesus ütles: "Kuidas te võiksitegi uskuda,
teie, kes võtate vastu au üksteiselt?"
Vajame Jumala au ja Jeesuses on see võimalik.
Temas annab Jumal meile tagasi algupärase positsiooni.
Vaatame, mida ütleb Laul 8:5 -
"... mis on inimene, et sa temale mõtled,
ja inimesepoeg, et sa tema eest hoolitsed?
Sa tegid ta pisut alamaks Jumalast ja ehtisid teda au ja austusega."
Jumal andis meile oma au ja hiilguse.
Jumal andis selle esimesele inimesele.
Ta andis esimesele inimesele au ja hiilguse.
Esimene inimene oleks pidanud vastutuse võtma.
Tahame, et meil oleks Jumala au ja ligiolu.
Seda me peamegi taotlema,
kuid heebreakeelne sõna "au" tuleb sõnast "raske".
Jumala au on raske.
Peame olema vastutustundlikud. Jumala au tuleb kaitsta.
Jumala au erineb inimese aust.
Inimese au on tühine au.
Püüame vaid ennast upitada ja võistleme pidevalt.
Kes on parem, kes on rikkam ja kes teab rohkem.
Jumala au on alandlikkus ja Jumala ülendamine.
Ütled: Olen oma nõrkuses tugev, kuna Jumal annab mulle jõu,
nagu Uus Testament ütleb.
Jumal andis esimesele inimesele au,
kuid ta ei võtnud selle eest vastutust.
Kui me ei võta vastutust selle eest, mida Jumal annab, kaotame selle.
Saatan tuleb varastama ja hävitama.
Saatan tuleb seda au varastama.
Ta varastab sõna, mida Jumal on meile rääkinud.
Jumal ütles: "Olge viljakad ja saagu teid palju, täitke maa
ja alistage see enestele." Jumal õnnistas neid niiviisi.
Jumala au tuleb, kui Ta õnnistab.
Jumal ütleb oma Sõna ja saame Tema au.
Seejärel peame seda Sõna kaitsma, et see meie elus püsima jääks.
Tuld Siionist
Kui Jumal meiega räägib, ei peaks me uhkustama.
Sa ei saa uhkustada, et Jumal rääkis sinuga.
Kui Jumal sinuga räägib, sa alandud ja hoiad Tema Sõna,
ja Jumala au kasvab su elus.
Pead vastutama selle eest, mida Jumal on öelnud.
Me ei suuda midagi omas jõus.
Jeesus ütles seda selgelt Johannese evangeeliumis 15:5 -
"Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
Oma auga ei saavuta te midagi.
Kui küsite minult: "Kas inimesed võiksid oma auga siiski
mingeid uksi või midagi avada?" Jah, seda tuleb ette.
Eriti Lähis-Idas võib suhetega palju saavutada.
Kuid ma räägin Jumala aust,
kui Jumala inglid saadavad sind ja võitlevad su eest.
Räägin sellest Jumala aust, mis oli Eedeni aias.
Jumala ligiolust, Tema õnnistusest, mis teeb rikkaks,
ja oma vaev ei lisa sellele midagi juurde.
Mõelge, milline au see on, kui Jumal annab oma Sõna.
Juba see, et Jumal räägib meiega,
näitab, et Ta austab meid ja usub meisse.
Mis on patt? Kuidas Jumala au kaotatakse?
Inimesed arvavad, et patt on sõnakuulmatus.
Kuid patt on juba enne seda, kui ei märgata, mida Jumal ütleb,
vastutustundetus selle suhtes, mida Jumal annab.
Vaatame 1. Moosese 2:15 -
"Ja Issand Jumal võttis inimese
ja pani ta Eedeni aeda harima ja hoidma.
Ja Issand Jumal keelas inimest ja ütles:
"Kõigist aia puudest sa võid küll süüa,
aga hea ja kurja tundmise puust sa ei tohi süüa,
sest päeval, mil sa sellest sööd, pead sa surma surema!"
Inimesed ütlevad: "Näed, ta ei kuulanud sõna!"
Kuid enne seda:
"Ja Issand Jumal võttis inimese
ja pani ta Eedeni aeda harima ja hoidma."
Esimene inimene ei teinud paradiisis oma tööd.
Ta ei hoidnud aeda.
3. peatükis räägitakse,
et madu oli kavalam kõigist loomadest väljal
ja ta tuli aeda.
Ta oleks pidanud jääma väljale. Kuidas ta aeda pääses?
Kuidas ta pääses Eevaga rääkima?
Esimene inimene, Eeva abikaasa, ei valvanud aeda.
Kuidas kaotame Jumala au oma elus?
Kui me ei jäta meelde, mida Jumal ütleb.
Kui me ei hoia seda, mis Ta on andnud.
Kui hoiame Jumala antut, püsib ka Jumala au.
Jumal juhib ja õnnistab meid.
Aga kui me ei hoia seda, mis Ta on öelnud,
kaovad meie elust au, usaldus ja kaitse.
Me pole üksnes kaitsetud vaimumaailmas,
vaid lausa avatud saatana rünnakutele.
Piibel ütleb, et Jumal andis meile au ja austuse.
Ta pani selle meile pähe kui krooni.
Ta on teinud meid kuningaiks
ja preesterkonnaks meie Issandale Jeesusele Kristusele.
Ta kuulutas seda meile Uues Testamendis,
kuna seal lepitas teine inimene, Jumala kuningriigi inimene,
Jeesus Kristus, patu,
esimese inimese sõnakuulmatuse,
ja tema vastutustundetuse. Ta võttis selle enda vastutusele.
Kõik on eksinud ja on ilma Jumala aust.
Kui eksime eemale ja järgime oma tahtmist,
oleme Jumala aust ilma.
Seepärast tuli Jeesus ja suri meie pattude eest,
ja nagu Piibel ütleb, tehti Ta meie eest patuks,
et meie saaksime Temas Jumala õigsuseks.
See on lepitusamet. Tema lepitas meid Jumalaga.
Tema kaudu saime tagasi Jumala au.
Tema kaudu saime Jumala Sõna,
kuigi Moosese läbi juba saime Toora, Jumala Sõna,
kuid Jeesuse läbi saime Püha Vaimu väe seda sõna hoida,
sellele mõelda, sellega edasi minna,
sellega riietuda ja võtta Jumala au kroon.
Me pole vaimumaailmas enam alasti.
Issanda ees oleme ikkagi paljad,
ja Temale peame kõigest aru andma,
kuid Jumala au kaitseb meid Saatana rünnakute eest.
See on oluline. Tänu Jumalale!
Au Kuninga kogudus
Vaatame, mida ütleb prohvet Jesaja 43. peatükis.
Teil kõigil peaks Piibel olema,
kuna oleme tulnud elava Jumala kogudusse.
Jesaja 43:21. Prohvet räägib tulevikust -
"Rahvas, kelle ma enesele olen valmistanud,
peab jutustama minu kiidetavusest."
Teistes keeltes öeldakse seal: "Rahvas, kelle endale lõin,
jutustab minu aust." See on au rahvas.
Jah, seal räägitakse Iisraeli rahvast,
kuid nagu Piibel ütleb, kõigil, kes usuvad Jeesust,
olgu nad juudid või mitte, on Aabrahami kaudu Jumala õnnistus,
Jumala au ja samad tõotused, mis Iisraeli rahvalgi.
See räägib meile, usklikele:
"Rahvas, kelle ma enesele olen valmistanud, peab jutustama
minu kiidetavusest."
See rahvas peab rääkima minu aust. Kuidas sa saad seda teha,
kui sa pole ise Tema aus ega tea, mis see on?
Jumal tahab anda au kõigile tagasi,
et elaksime selles,
ja inglid tunnistaksid meid vaimumaailmas.
Jumal ütleb 45. peatükis: "Ma kutsusin sind nimepidi."
Jumal ei tunne kõiki inimesi nimepidi.
Kuidas nii? Ta teab ju kõike. Aga Ta ei kutsu kõiki nimepidi.
Sind on Ta Jeesuse Kristuse kaudu siiski kutsunud.
Kuidas Ta sind kutsus? "Sina oled mu poeg või mu tütar,
minu esmasündinu, Jeesuse Kristuse kaudu."
Ma armastan sind, ütleb Jumal,
sest vaatan Ohvrile, oma Pojale, kes end sinu eest andis."
See on suur au. Vaatame, mida räägib 45. peatükk.
"Nõnda ütleb Issand oma võitule Kooresele,
kelle paremast käest ma olen kinni haaranud,
et alistada tema ees rahvaid ja päästa lahti kuningate vöösid,
et avada tema ees uksi, et väravad ei jääks suletuks:
Mina käin su ees ja teen kingud tasaseks;
ma purustan vaskuksed ja raiun katki raudriivid.
Ma annan sulle pimeduse varjust varandusi ja peidupaikadest aardeid,
selleks et sa teaksid, et see olen mina,
Issand, Iisraeli Jumal, kes sind on kutsunud nimepidi.
Oma sulase Jaakobi ja oma valitu Iisraeli pärast ..."
Nüüd võime öelda "Jeesuse pärast".
"...ma kutsusin sind nimepidi ja andsin sulle aunime,
ehkki sa mind ei tundnud."
Me ei tundnud Teda, kuid Tema kutsus meid nimepidi,
sest Jeesus lepitas patu ja vastutustundetuse
ning võttis selle enda peale.
Kõik on pattu teinud ja ilma Jumala aust.
Jeesus võttis selle kõik ristil enda peale,
ning saime Jumala soosingu ja au.
Nüüd peame hoidma Jumala Sõna.
Vaatame 2. Korintlaste 3:6.
Uurime koos Jumala Sõna, kuna see on meie elu.
Vaatame, mida Paulus ütleb -
"... kes on teinud meid kõlblikuks teenima uut lepingut,
mitte kirjatähe, vaid Vaimu lepingut,
sest kirjatäht suretab, aga Vaim teeb elavaks.
Aga kui juba kirjatähtedega kividesse uuristatud surmateenistus
sündis kirkuses, nii et Iisraeli lapsed ei suutnud vaadata Moosese palgesse
selle kirkuse pärast, mis ometi oli kaduv,
kuidas siis vaimuteenistus ei peaks sündima veelgi suuremas kirkuses?"
Meil on uus amet, Jumala Poja amet, uue lepingu amet.
See on au Kuninga, Jeesuse Kristuse teenistus.
Kuidas saame teenida aus?
Hoides Jumala Sõna
ja võttes vastutuse Jumala Sõna ja enda eest
ning kaitstes Jumala au. Nii teenimegi aus.
2. Korintlaste 4:7 -
"See aare on meil aga saviastjates,
et võrratult suur vägi oleks Jumala oma ja ei midagi meist."
Au teenistus on väeline ja võidukas elu
patu, maailma naudingute ja liha tegude üle.
Oleme selle kõige üle võidu saanud,
kuna tegutseme Püha Vaimu väes.
Kui tahad hoida Jumala Sõna ja vastutada selle eest,
kuidas saad sa seda teha?
Jesaja 6:8: "Keda ma läkitan? Kes meilt läheks?"
Ja ma ütlesin: "Vaata, siin ma olen, läkita mind!"
Kui sa seda teed, on see, mida Jumal räägib, sulle tähtis.
Sulle on oluline, mida Jumal tahab, et sa teeksid.
Sulle on oluline, mida Ta on oma Sõnas juba öelnud.
Kui seda teed, oled täis Jumala au.
Kuna Jumala au ei tule üksi, vaid pärast Jumala õnnistust.
Kuidas saame Jumala õnnistuse? Kui Ta räägib.
Ja Jumala õnnistas inimest, Aadamat ja Eevat,
meest ja naist, ja ütles: "Olge viljakad ja teid saagu palju,
täitke maa ja alistage see enestele," ja nii edasi.
Tuld Siionist
Õnnistuse saab Jumala Sõna kaudu.
Ja siis tuleb Jumala au.
Soovitan teil Jumala käske pidada.
Hoida Jumala seadusi, nii nagu Aabraham tegi.
Siis ei olnud veel Moosese seadust.
Aabrahami kohta räägitakse, et ta järgis Jumala Sõna.
Ta uskus Jumala Sõna ja temast sai Jumala sõber.
Milline suur au on olla Jumala sõber!
Oma õigsusega sa seda ei saavuta.
Ilma tõelise Viinapuuta, Jeesuseta, ei suuda sa midagi.
Meie enda õigsus on tühine au.
Tõeline õigsus Jeesus Kristus,
usu läbi, nagu Aabrahamil, on Jumala au.
Hoidke Jumala Sõna ja heitke ära tühine au.
Jeesus ütles: "Kui keegi tahab mind järgida,
salaku oma mina, võtku oma rist ja järgigu mind."
Salga täna tühine au ja omaenda õigsus.
See, nagu suudaksid sa midagi ilma Jumalata.
Sa ei suuda midagi ilma Temata,
kuid koos Temaga suudad kõike.
"Kõik on võimalik sellele, kes usub."
Kõik pole võimalik üksnes Jumalale,
vaid ka sellele, kes usub Teda ja Temasse.
Seepärast, et ta ei tee seda endale au saamiseks,
vaid et anda au Jumalale.
Jumal ütles mulle umbes üheksa aasta eest:
"Kui õpid au Mulle andma,
valan sinu peale Oma au, ja sa saad elada Minu aus."
Meie Taevane Isa ja Püha Vaim tahavad,
et käiksime maa peal Jumala aus.
Jumal ütles: "Saagu valgus!"
Ja Jumal lahutas valguse pimedusest,
ja nägi, et see oli hea.
Ta tahab, et oleksime maailma valgus ja sool,
et säraksime kui valgus siin maailmas,
et need, kes meid näevad, näeksid Jeesuse kirja
ja Jumala au meie elus.
Inimestele ei avalda alati muljet meie sõnad, vaid pigem meie teod.
Kuigi meie sõnadki peavad olema Jumala Sõnaga kooskõlas.
Aga...
Teod.
Meie teod peavad olema elava Jumala teod.
Ta tahab meid eraldada, nagu Piibel ütleb:
Ta eraldab lambad sikkudest.
Ta ütleb lambaile: "Tulge, mu Isa õnnistatud!"
Ja kitsedele: "Minge eemale, te neetud!"
Me ei taha seda.
Seepärast tasub hoida südames Jumala Sõna,
nagu Jeesus ütles.
Et saada siin maailmas õnnistust ja Jumala au.
Meie maine positsioon ei oma tähtsust,
oled sa siis pensionär, koduperenaine, koristaja, valvur
või valitsusametnik. Jumal ei vaata isikute peale.
Ta armastab kõiki.
Paulus ütles, et kui oled ori ja võid pääseda vabaks,
siis võid seda teha. Kuid see pole oluline.
Tähtis on, et sa ei vaataks maisele positsioonile,
vaid vaimsele positsioonile, sellele, kes sa seal oled.
On teil meeles, mis juhtus Apostlite tegude 19. peatükis?
Pauluse elu läbi sündis imesid ja tunnustähti.
Vaatame Apostlite tegude 19, see on väga huvitav.
Salm 11:
"Ja Jumal tegi iseäralikke vägevaid tegusid Pauluse käte läbi,
nii et ka tema naha pealt võetud higirätikuid ja põllesid
viidi haigete peale ja tõved lahkusid neist
ning kurjad vaimud läksid välja.
Aga mõned rändajad juudid, kes vaime välja ajasid,
katsusid lausuda Issanda Jeesuse nime nende üle, kelles oli kurje vaime,
üteldes: "Ma vannutan teid Jeesuse nimel, keda Paulus kuulutab!"
Seda tegid ühe juudi ülempreestri Skeua seitse poega.
Ent kuri vaim kostis neile:
"Jeesust ma tunnen ja Paulust ma tean..."
Mõelge! Kogu vaimumaailm tunneb Jeesust.
Jeesuse nimel alistuvad kurjad vaimud ja lähevad inimestest välja.
Kuid kuri vaim tundis ka Paulust.
"Paulust ma tean..." See on huvitav!
Tal oli vaimumaailmas Jumala au.
Olgu teilgi Jumala au!
Veel kord: hoidke kinni Jumala Sõnast,
võtke vastutus, siis saate õnnistuse ja au.
Jumal õnnistagu teid, Jeesuse Kristuse nimel.
Ülal on meie kontaktandmed Iisraelis, kui keegi tahab toetada meie tööd.
Tõlge: Monika Jaaguri